Twitter

Twitter (awena sibai lafalali döinia tobali X) no sambua media sosialLafotöi media sosial hadia zi tola mu'oguna'ö ba wariawösa ba niha bö'ö ba internet (mama'ohe'ö turia, manura turia, mame'e zöndra ba duria andrö (li Indonesia komentar) ma zui mangoroma'ö wa omasi niha sambua duria faoma fangöhöndrögö hagu Like). Oya media andre ba gotaluania Twitter, Facebook, Telegram, WhatsApp, YouTube, btn. ba samolala fariawösa sosial ni'okhögö ba ni'ohalöŵögöigö X Corp, sambua perusahaan Amerika, ba sanohugö Twitter, Inc. Sangotahögö zangoguna'ö Twitter baero Amerika Serikat no Twitter International Unlimited Company si so ba Irland, ba börö da'ö so fefu zangoguna si so baero Amerika Serikat barö goi-goi negara Irland ba goi-goi wangirö'ö data khö Uni Eropa.

Ba Twitter lasura nifotöi twit ira sangoguna, ya'ia da'ö teks, gambara ma zui video. Tola ifa'ohe'ö twit sangoguna si no tefasura'ö töi ba no möi bakha, ba tola göi ihöndrögö hagu "Like" ba wangoroma'ö wa'omasi ia nösi sambua 'twit', ma zui ifa'ohe'ö zura khö samösa zangoguna bö'ö nifotöi DM (li Inggris direct message). Ba wariawösa la'oguna'ö wuka gu'ö (browser) ma zui aplikasi ba hape ba ma zui mangoguna'ö nifotöi API (li Inggris Application Programming Interface).

 Umbu 



Kategori:Media sosial
Kategori:Perusahaan media sosial